turjo4nis/wikipedia-bn-dump-20250701 huggingface dataset:
ইন্দিরা জোশি

ইন্দিরা জোশি (নেপালি : ইন্দিরা জোশি, জন্ম ১৮ জুলাই ১৯৮৬) হলেন একজন নেপালি নারী সঙ্গীতশিল্পী।। তিনি আধুনিক, পপ, প্লেব্যাকের পাশাপাশি আন্তর্জাতিক ফ্র্যাঞ্চাইজি নেপাল আইডলের বিচারক হিসাবেও কাজ করেছেন। তার প্রথম সঙ্গীত-অ্যালবাম "ড্যান্স উইথ মি" প্রকাশের পরে তিনি সমধিক বিখ্যাত হয়েছিলেন যা তাকে গায়িকা হিসাবে প্রতিষ্ঠিত করেছিল। তার শক্তিশালী পরিবেশনা নেপালি শ্রোতাদের কাছে বেশ জনপ্রিয়।

শৈশব 
ইন্দিরা জোশি ১৯৮৬ সালের ১৮ জুলাই নেপালের লুম্বিনী অঞ্চলের নবলপরাসী জেলার পরাসীবাজারে জনাহবি প্রসাদ জোশি এবং অলকানন্দ জোশি দম্পতির ঘরে জন্মগ্রহণ করেছিলেন।

পুরস্কার ও সম্মাননা 
 কো ভন্দা কো কম বিজয়ী
 নেপালি তারা প্রতিযোগিতার ফিমেল নাম্বার প্রতিযোগী
 সেরা (পপ) নারীকন্ঠ পরিবেশনা (ফিমেল বেস্ট ভোকাল পারফরম্যান্স) - কান্তিপুর সম্মাননা- ২০১১
 কামনা সমালোচক পুরস্কার - (নেপালি সঙ্গীতেঅবদানের জন্য)- ২০১৮
 ইউনিভার্সাল পিসফেডারেশন থেকে তরুণ শান্তিদূত (ইয়ুথ পিস অ্যাম্বাসেডর)
 ব্র্যান্ড অ্যাম্বাসেডর - (ডাবর স্পেশাল হেয়ার অয়েল)
 রক্তদানবিষয়ক শুভেচ্ছাদূত - (রেড ক্রস সোসাইটি নেপাল)- ২০১৯
 ডি রে না সঙ্গীত পুরস্কার

তথ্যসূত্র 

১৯৮৬-এ জন্ম
জীবিত ব্যক্তি
নেপালি ভাষার সঙ্গীতশিল্পী
নেপালি নারী মডেল
নেপালি গায়িকা
নেপালি সঙ্গীতজ্ঞ
২১শ শতাব্দীর নেপালি গায়িকা
হাইড্রোনিয়াম

রসায়নে, হাইড্রোনিয়াম (প্রথাগত ব্রিটিশ ইংরেজিতে হাইড্রক্সনিয়াম) জলজ ক্যাটায়ন H3O+ এর সাধারণ নাম। এটি পানির আয়নীকরণ  দ্বারা উৎপাদিত অক্সোনিয়াম আয়নের একটি ধরন। যখন একটি আরহেনিয়াস এসিড পানিতে দ্রবীভূত করা হয়, তখন এই ধনাত্মক আয়নটি উৎপন্ন হয়।যেহেতু, আরহেনিয়াস এসিড অণু একটি প্রোটন(একটি ধনাত্মক হাইড্রোজেন আয়ন,H+) পার্শ্ববর্তী পানির অণুতে (H2O) ত্যাগ করে।

নামকরণ 
জৈব রসায়নের জন্য IUPAC নামকরণ অনুযায়ী, হাইড্রোনিয়াম আয়নকে অক্সোনিয়াম বলা উচিত। এটি সনাক্ত করতে দ্ব্যর্থহীনভাবে হাইড্রোক্সোনিয়াম ব্যবহার করা যেতে পারে। একটি খসড়া IUPAC প্রস্তাবে জৈব এবং অজৈব রসায়ন প্রসঙ্গে যথাক্রমে অক্সোনিয়াম এবং অক্সিডানিয়াম ব্যবহারের সুপারিশ করা হয়েছে।

আরও দেখুন 

 হাইড্রন (হাইড্রোজেন ক্যাটায়ন )
হাইড্রাইড
 হাইড্রোজেন আয়ন
 গ্রোথাস মেকানিজম
ট্রাইফ্লুওরোকসোনিয়াম

তথ্যসূত্র

বহিঃসংযোগ 

 কেমস্পাইডার = 109935
 জে ফিজ কেম হাইড্রোনিয়ামের ইনফ্রারেড স্পেকট্রা

অম্ল
ক্যাটায়ন
জলের রসায়ন
জিয়া কে.সি.

জিয়া কে.সি. ( ) হলেন একজন নেপালি অভিনেত্রী  এবং মডেল। তিনি রাজেশ হমাল ও করিশমা মানন্ধরের মতো তারকা অভিনয়শিল্পীদের সাথে দীপক শ্রেষ্ঠ পরিচালিত হো যে মায়া হো পরিচালিত একটি ছায়াছবি দিয়ে কলিউড চলচ্চিত্র শিল্পে অভিনয়ের সূচনা করেছিলেন। এই চলচ্চিত্র ছাড়াও তিনি বরবাদ, গিগোলো, রং ওয়ে এবং সর্বাধিক আলোচিত ও বিতর্কিত চলচ্চিত্রএটিএম এর মতো বেসকিছু নেপালি চলচ্চিত্রে অভিনয় করেছেন।

অভিনীত চলচ্চিত্র

অভিনেত্রী

তথ্যসূত্র

বহিঃসংযোগ 
 নেপালি চলচ্চিত্র পর্যালোচনা 
 জিয়া কে.সি.-কে নিয়ে সংবাদ

জীবিত ব্যক্তি
জন্মের বছর অনুপস্থিত (জীবিত ব্যক্তি)
নেপালি নারী মডেল
নেপালি অভিনেত্রী
ঝাপা জেলার ব্যক্তি
২১শ শতাব্দীর নেপালি অভিনেত্রী
মুক্তা ভেঙ্কটেশ

মুক্তা ভেঙ্কটেশ হলেন একজন ভারতীয় চিত্রশিল্পী। তিনি তাঁর বিজড়িত পুষ্পসংক্রান্ত চিত্রগুলির জন্য সর্বাধিক পরিচিত।

জীবন
মুক্তা ভেঙ্কটেশ ১৯০২ সালে তামিলনাড়ুর মাদ্রাজে  জন্মগ্রহণ করেছিলেন, জন্মের সময় তাঁর নাম ছিল মুথুলক্ষ্মী। তাঁর মা ও বাবা, যথাক্রমে  মীনাক্ষী এবং এ. মাধবাইয়া, বিভিন্ন সামাজিক কার্যে নিবেদিতপ্রাণ ছিলেন এবং তাঁর বাবা ছিলেন তামিল ও ইংরেজি ভাষার একজন সুপরিচিত লেখক। ছোটবেলা থেকেই তিনি তাঁর বাবার সাহিত্যের প্রতি আবেগ এবং প্রগতিশীল দৃষ্টিভঙ্গি দ্বারা প্রভাবিত হয়েছিলেন। তিনি আট সন্তানের মধ্যে চতুর্থজন ছিলেন। তাঁরা করমন্ডল উপকূলের পাশে বাস করতেন, যেহেতু যেখানে বিদ্যালয়ের সংখ্যা খুব কম ছিল, তাই তাঁর বাবা প্রাথমিক জীবনের বেশিরভাগ সময়ই তাঁর শিক্ষক ছিলেন। তাঁর পরিবার ১৯১৭ সালের ইনফ্লুয়েঞ্জা মহামারি থেকে বেঁচে ফিরেছিলেন। পরে, তিনি মহীশুর রেলের কর্মচারী এম. ভেঙ্কটেশকে বিবাহ করেছিলেন। তাঁদের তাঁর দুটি কন্যা ছিল।

কর্মজীবন
মুক্তা ভেঙ্কটেশের শিল্পকর্মে অনন্য এবং জটিল ফুলের নকশার নিদর্শন রয়েছে। প্রথমদিকে তিনি বাইরের ভূদৃশ্য আঁকতেন, পরে তিনি তাঁর সম্পূর্ণ মনোযোগ ফুলের দিকে সরিয়ে নিয়েছিলেন, কারণ বয়সের সাথে সাথে বাইরে ভ্রমণ করা কঠিন হয়ে উঠছিল। তিনি সূচিশিল্প এবং সূচিকর্মে দক্ষতার জন্যও সুপরিচিত। ভেঙ্কটেশ নিয়মিতভাবে, এমনকি তাঁর জীবনের শেষ পর্যায় পর্যন্তও, ছবি এঁকে গেছেন। তিনি চিত্রাঙ্কনকে গভীরভাবে ধ্যানমূলক অনুশীলন হিসাবে বর্ণনা করেছেন: "আমি ছবি আঁকলে খুব খুশি থাকি। আমি কী দেখলাম তার ছাপ কীভাবে কাগজে উৎপাদন করতে পারি তার প্রয়াসে আমি হারিয়ে যাই। সুতরাং পরিবারের সমস্যার দিকে আর নজর থাকেনা। "

তথ্যসূত্র

বহিঃসংযোগ
 Profile

১৯০২-এ জন্ম
২০০৩-এ মৃত্যু
ভারতীয় নারী চিত্রশিল্পী
চেন্নাইয়ের শিল্পী
তামিলনাড়ুর চিত্রশিল্পী
২০শ শতাব্দীর ভারতীয় চিত্রশিল্পী
তামিলনাড়ুর নারী শিল্পী
২০শ শতাব্দীর ভারতীয় নারী শিল্পী
রুক্মিনী বর্মা

রুক্মিনী বর্মা (জন্ম ১৯৪০) হলেন বেঙ্গালুরুর একজন ভারতীয় শিল্পী। তিনিএকজন শীর্ষস্থানীয় ভারতীয় শিল্পী যিনি শাস্ত্রীয় ঐতিহ্যে মেনে চিত্র আঁকেন। রুক্মিণী যুগান্তকারী চিত্রশিল্পী রবি বর্মার বংশের মেয়ে এবং রাজা রবি বর্মা হেরিটেজ ফাউন্ডেশনের মাধ্যমে তাঁর শৈল্পিক উত্তরাধিকারের রক্ষক।

জীবন 
জন্মের সময় তাঁর নাম ছিল ভারানী তিরুনাল রুক্মিনী বাই, তিনি ত্রিবাঙ্কুরের চতুর্থ রাজকন্যা। তাঁর মা ও বাবার নাম যথাক্রমে উথরাম তিরুনাল ললিতাম্বা বাই এবং শ্রী কেরালা বর্মা কোইল থাম্পুরান অবার্গল। তিনি ত্রিবাঙ্কুর রাজকীয় পরিবারভুক্ত মহারাণী শেঠু লক্ষ্মী বাইয়ের নাতনি। তাঁর প্র-প্রপিতামহ ছিলেন রাজা রবি বর্মা। তাঁর বাবা কেরালা বর্মা চারকোল এবং পেন্সিল নকশাগুলিতে এক বিশিষ্ট শিল্পী এবং তাঁর পুত্র জয় বর্মা রঙিন পেন্সিল শিল্পী।

কর্মজীবন
রাজদরবারের চিত্রশিল্পী এবং সমসাময়িক অন্যান্য চিত্রশিল্পীদের চিত্রাঙ্কন তাঁর সৃষ্টিকে প্রভাবিত করেছিল। তাঁর কাজে রেমব্রন্ট, রুবেন্স এবং পরে লর্ড লেইটন এবং স্যার আলমা তাদেমার মতো শিল্পীদের প্রভাব ছিল। ইতিহাস ও নাটকের সাথে পৌরাণিক কাহিনীর সংমিশ্রণ দিয়ে তাঁর চিত্রকর্মগুলি দ্যুতি ও রূপক দিয়ে জীবন্ত হয়ে উঠেছে।

ন্যূনতম রং ব্যবহার করে, নিজস্ব অনন্য রঙয়ের মাত্রা মিশ্রণ করে চিত্রাঙ্কন হল রুক্মিণীর কাজের বৈশিষ্ট্য, সেখানে তাঁর মানবমূর্তির আকর্ষণীয় গুণাবলিগুলি সবার দৃষ্টিগোচর হয়। তাদের ত্রুটিগুলি অলক্ষ্যে থাকে বা প্রায়শই অপনোদিত করা হয়,এবং সৌন্দর্য তার ঐশ্বর্যে চিরন্তন হিসাবে উদযাপিত হয়। তাঁর চিত্রাঙ্কনে মানব রূপের অতিরঞ্জন আছে, কিন্তু কোন বিকৃতি নেই।

পদাধিকারী
১৯৭০-এর দশকে তিনি বেঙ্গালুরু চিত্রকলা পরিষদের উপদেষ্টা সংসদের সদস্য ছিলেন। তিনি বর্তমানে বেঙ্গালুরুর রাজা রবি বর্মা হেরিটেজ ফাউন্ডেশনের সভাপতি। এটি তিনি ২০১৫ সালের সেপ্টেম্বরে প্রতিষ্ঠা করেছিলেন।

ব্যক্তিগত জীবন
রুক্মিনী বর্মা শ্রীকুমার বর্মার সম্পর্কিত বোন। তিনি প্রয়াত দেবী প্রসাদ বর্মার সাথে বিবাহবন্ধনে আবদ্ধ হয়েছিলেন। তাঁদের দুটি পুত্র আছে, তারা হল বেনুগোপাল বর্মা এবং জয়গোপাল বর্মা। তাঁর ভাই বালগোপাল বর্মা ত্রিবাঙ্কুরের ইলিয়ারাজ উপাধির বর্তমান ধারক।

আরো দেখুন
 Indian Art
 Travancore Royal Family

তথ্যসূত্র

১৯৪০-এ জন্ম
জীবিত ব্যক্তি
ভারতীয় নারী চিত্রশিল্পী
কর্ণাটকের চিত্রশিল্পী
কর্ণাটকের নারী শিল্পী
২০শ শতাব্দীর ভারতীয় নারী
২১শ শতাব্দীর নারী শিল্পী
ত্রাভাঙ্কোর রাজপরিবার
বেঙ্গালুরুর শিল্পী
ভারতীয় রাজকীয় মহিলা
২০শ শতাব্দীর ভারতীয় চিত্রশিল্পী
২০শ শতাব্দীর ভারতীয় নারী শিল্পী
২১শ শতাব্দীর ভারতীয় নারী শিল্পী
কলাবিদ্যায় স্নাতক

কলাবিদ্যায় স্নাতক একটি প্রথম স্তরের উচ্চশিক্ষায়তনিক উপাধি যা এমন একজন উচ্চশিক্ষার্থীকে প্রদান করা হয়, যে মানববিদ্যা, কলাবিদ্যা বা সামাজিক বিজ্ঞান ক্ষেত্রে তিন থেকে চার বছর মেয়াদী বহুসংখ্যক পূর্বনির্ধারিত পাঠক্রম (কোর্স) সফলভাবে সমাপ্ত করেছে। এটিকে ইংরেজি ভাষাভিত্তিক উচ্চশিক্ষা ব্যবস্থায় "ব্যাচেলর অব আর্টস" (Bachelor of Arts) বা সংক্ষেপে "বিএ" (BA) বলা হয়।

কলাবিদ্যায় স্নাতক বিশ্বব্যাপী বিশ্ববিদ্যালয় বা বিশ্ববিদ্যালয় পর্যায়ের মহাবিদ্যালয়গুলিতে সর্বাধিক সংখ্যায় প্রদানকৃত উচ্চশিক্ষায়তনিক উপাধি। বেশিরভাগ বিশ্ববিদ্যালয়ে উদারপন্থী কলাবিদ্যা শিক্ষাক্রম (যেমন মানববিদ্যা, কলাবিদ্যা, সামাজিক বিজ্ঞান, ভাষাবিজ্ঞান, সাংস্কৃতিক বিদ্যা, ইত্যাদি) অনুসরণকারী শিক্ষার্থীদেরকে এই উপাধি প্রদান করা হয়। তবে কিছু কিছু ক্ষেত্রে তথ্যবিজ্ঞান ও ব্যবসায়িক বিজ্ঞানসমূহের জন্যও কলাবিদ্যায় স্নাতক উপাধি প্রদান করা হতে পারে। এছাড়া কিছু ঐতিহ্যবাহী বিশ্ববিদ্যালয় যেমন যুক্তরাজ্যের কেমব্রিজ বিশ্ববিদ্যালয় ও অক্সফোর্ড বিশ্ববিদ্যালয় তাদের সমস্ত পাঠ্যবিষয়ের জন্যই, এমনকি বৈজ্ঞানিক পাঠ্যবিষয়গুলির জন্যও কলাবিদ্যায় স্নাতক উপাধি প্রদান করে থাকে। যুক্তরাজ্যে ও ব্রিটিশ ঔপনিবেশিক বলয়ভুক্ত কিছু দেশে তিন বছর মেয়াদী শিক্ষাক্রম সমাপ্ত করলে সেটিকে প্রাথমিক স্নাতক বলা হয়, অন্যদিকে চার বছর মেয়াদী শিক্ষাক্রম শেষ করলে সেটিকে সম্মানসহ স্নাতক বলা হয়।

কলাবিদ্যায় স্নাতক উপাধি প্রদানকারী শিক্ষাক্রমে পরিষ্কারভাবে যোগাযোগ স্থাপন, সমালোচনামূলক দৃষ্টিতে ধারণা ও তত্ত্বসমূহ বিশ্লেষণ করার উপরে প্রাধান্য দেওয়া হয়। এর বিপরীতে বিজ্ঞানে স্নাতক উপাধি প্রদানকারী শিক্ষাক্রমে গবেষণা ও গাণিতিক দক্ষতার উপরে বেশি জোর দেওয়া হয়। শেষ শিক্ষাবর্ষে সাধারণত একটি অভিসন্দর্ভ রচনা করতে হয়, যেখানে শিক্ষার্থী যুক্তির সাথে তার অভিমত ও সিদ্ধান্ত পেশ করে।

তথ্যসূত্র 

উচ্চশিক্ষায়তনিক উপাধি
স্নাতক উপাধি
রোমীয় যিহূদিয়া প্রদেশ

যিহূদিয়া (; , প্রমিত  তিবেরীয় ;  ; ), কখনও কখনও ভৌগোলিক অঞ্চল যিহূদা থেকে পৃথকীকরণ করতে তার মূল লাতিন রূপ Iudæa বা Iudaea হিসেবে লেখা হয়, ছিল একটি রোমীয় প্রদেশ যার অন্তর্ভুক্ত ছিল যিহূদিয়া, শমরিয়া এবং ইদোমিয়া অঞ্চল এবং এর ব্যাপ্তি সাবেক হাশ্মোনীয় ও হেরোদীয় রাজ্যসমূহ পর্যন্ত বিস্তৃত ছিল।

তথ্যসূত্র

জর্ডানের প্রাচীন ইতিহাস
ধ্রুপদী ফিলিস্তিন
শমরিয়া
২য় শতাব্দীতে বিলুপ্ত রাষ্ট্র ও অঞ্চল
সুষমা কার্কি

সুষমা কার্কি () হলেন একজন নেপালি মডেল এবং চলচ্চিত্র অভিনেত্রী  যিনি নেপালি চলচ্চিত্রে কাজ করার জন্য সমধিক পরিচিত।  তিনি তার অভিনয় জীবন শুরু করেছিলেন নেপালি চলচ্চিত্র মেরো এউটা সাথী চা-এর মাধ্যমে ।

মিডিয়াতে 
নেপালি চলচ্চিত্র লুট  এবং আইটেম নৃত্য বিন্দাসে তার সাহসী ভূমিকার জন্য তিনি বেশ জনপ্রিয়তা পেয়েছিলেন। আইটেম নৃত্যই তাকে নেপালি চলচ্চিত্র জগতে প্রতিষ্ঠিত করেছিল।  তিনি তার উল্কি এবং বিকিনিপরিহিত ছবির দ্বারাও প্রচুর প্রচারণা পেয়েছেন।

অভিনীত চলচ্চিত্র

তথ্যসূত্র

বহিঃসংযোগ 
 
 

জন্মের বছর অনুপস্থিত (জীবিত ব্যক্তি)
জীবিত ব্যক্তি
নেপালি নারী মডেল
নেপালি অভিনেত্রী
বর্দিয়া জেলার ব্যক্তি
১৯৮৬-এ জন্ম
নেপালি চলচ্চিত্র অভিনেত্রী
২১শ শতাব্দীর নেপালি অভিনেত্রী
শ্রেয়সী চট্টোপাধ্যায়

শ্রেয়সী চট্টোপাধ্যায় (জন্ম ২৭শে আগস্ট ১৯৬০) হলেন একজন ভারতীয় চিত্রশিল্পী। তাঁর জন্ম ভারতের পশ্চিমবঙ্গ জেলার কলকাতায়। তিনি কাজ করেন দেশজ কাঁথা শিল্পের সংমিশ্রণ (একটি সূচিকর্ম যা প্রায়শই বাংলায়, ওড়িশা এবং বাংলাদেশের গ্রামাঞ্চলের মহিলারা অনুশীলন করেন) নিয়ে এবং এর সাথে তিনি চিত্রাঙ্কন করেন। তিনি ভারতীয় ক্ষুদ্র চিত্রকর্ম এবং আধুনিক শিল্পকলা দ্বারা প্রভাবিত। তিনি অন্যতম সেরা ভারতীয় মহিলা চিত্রশিল্পী এবং আধুনিক ভারতীয় চিত্রশিল্পের অন্যতম শীর্ষস্থানীয় ব্যক্তিত্ব।

প্রাথমিক জীবন
শ্রেয়সীর জন্ম ১৯৬০ সালের ২৭শে আগস্ট, পশ্চিমবঙ্গের কলকাতায়। তিনি পশ্চিমবঙ্গের শান্তিনিকেতনের কলাভবনে এবং লন্ডনের গোল্ডস্মিথ কলেজে শিক্ষালাভ করেছেন। তিনি ভারতের অন্যতম প্রধান শিল্পী। তিনি আধুনিক-পরবর্তী গুরুতর সমস্যা নিয়ে কাজ করছেন এবং দেশীয় শিল্প অনুশীলন নিয়ে পরীক্ষা নিরীক্ষা করেছেন।
তিনি খুব ছোট থেকেই চিত্রাঙ্কন শুরু করেছিলেন। তাঁর চিত্রকর্ম বাংলার গ্রাম ও আশেপাশের রাজ্যগুলি দ্বারা প্রচুর প্রভাবিত হয়েছে। তাঁর বাবা পেশায় ছিলেন ডাক্তার এবং স্ব-প্রশিক্ষিত কোলাজ শিল্পী। তাঁর প্রথম স্মৃতিতে আছে, কোলাজ তৈরিতে তিনি তাঁর বাবার সহায়তা করেছেন। “কাগজ কাটা হয়ে গেলে তিনি আমাকে রান্নাঘরে গিয়ে কিছুটা পেঁয়াজের খোসা নিয়ে আসতে বললেন, যাতে কাজের মধ্যে সেগুলি ব্যবহার করতে পারেন,” শ্রেয়সী স্মরণ করেন।

কর্মজীবন
শ্রেয়সী যা করেন, ক্যানভাসে রঙের সাথে সূচিকর্মের একীকরণ,সেগুলি মূলত মিশ্র-মাধ্যম কাজ।
শ্রেয়সী প্রচুর প্রদর্শনীর আয়োজন করেছেন এবং তাঁর প্রদর্শনীতে ভালো ভিড় হয়, ভারতের সর্বাধিক অন্বেষিত চিত্রশিল্পীর কাজ দেখার জন্য। তাঁর চিত্রগুলি সাধারণত যথেষ্ট দাম পায়। তাঁর সেরা চিত্রকর্মগুলির মধ্যে আছে এ ফ্রোজেন ড্রিম, মেমোরিজ উইদিন দ্বিতীয় এবং ও. কে. টাটা দ্বিতীয়।

তথ্যসূত্র

বহিঃসংযোগ
 profile on Center of International Modern Art 
 profile on ask art

১৯৬০-এ জন্ম
জীবিত ব্যক্তি
ভারতীয় নারী শিল্পী
ভারতীয় নারী চিত্রশিল্পী
বাঙালি নারী শিল্পী
কলকাতার শিল্পী
পশ্চিমবঙ্গের চিত্রশিল্পী
পশ্চিমবঙ্গের নারী শিল্পী
২০শ শতাব্দীর ভারতীয় চিত্রশিল্পী
২০শ শতাব্দীর ভারতীয় নারী শিল্পী
২১শ শতাব্দীর ভারতীয় নারী শিল্পী
শ্বেতা খডকা

শ্বেতা খডকা হলেন একজন নেপালি চলচ্চিত্র অভিনেত্রী যিনি নেপালি চলচ্চিত্রে কাজ করার জন্য সমধিক পরিচিত।

ব্যক্তিগত জীবন 
২০১৮ সালের ৭ জুলাইয়ে শ্বেতা খডকা তার প্রায় নিয়মিত সহশিল্পী শ্রী কৃষ্ণ শ্রেষ্ঠের সাথে বিবাহ বন্ধনে আবদ্ধ হয়েছিলেন। বিয়ের মাত্র এক মাস পরেই ১০ আগস্টে নিউমোনিয়া এবং হাড়ের ক্যান্সারের কারণে ৪৭ বছর বয়সে শ্রী কৃষ্ণ মারা গিয়েছিলেন। ২০২০ সালের ৭ ডিসেম্বর তিনি বিজয়েন্দ্র সিংয়ের সাথে দ্বিতীয় বিবাহ বন্ধনে আবদ্ধ হয়েছেন।

কর্মজীবন 
২০০৮ সালে, খডকা কহা ভেটিয়েলা চলচ্চিত্রের মধ্য দিয়ে অভিনেত্রী হিসাবে আত্মপ্রকাশ করেছিলেন। তার পর থেকে তিনি হাসিদেউ এক ফেরা (২০১০), শ্রীমান শ্রীমতী (২০১১), কোহিনূর (২০১৪) এবং কাঁচি (২০১৮) ছায়াছবিতে অভিনয় করেছেন।

তথ্যসূত্র

বহিঃসংযোগ 

 

জীবিত ব্যক্তি
জন্মের বছর অনুপস্থিত (জীবিত ব্যক্তি)
নেপালি অভিনেত্রী
নেপালি নারী মডেল
নেপালি চলচ্চিত্র অভিনেত্রী
২১শ শতাব্দীর নেপালি অভিনেত্রী
ভারত হেভি ইলেক্ট্রিক্যালস লিমিটেড

ভারত হেভি ইলেক্ট্রিক্যালস লিমিটেড (বিএইচইএল) একটি ভারতের সরকারি খাতের প্রকৌশলী ও উৎপাদনকারী সংস্থা। এটি ভারতের নতুন দিল্লিতে অবস্থিত। ১৯৬৪ সালে প্রতিষ্ঠিত, বিএইচইএল ভারতের বৃহত্তম বিদ্যুত সরঞ্জাম প্রস্তুতকারক।

ইতিহাস 
ভেল ১৯৬৪ সালে ভারী বৈদ্যুতিক সরঞ্জাম শিল্পের সূচনার মাধ্যমে প্রতিষ্ঠিত হয়। হেভি ইলেক্ট্রিক্যালস (ভারত) লিমিটেডকে ১৯৭৪ সালে বিএইচএল-এর সাথে একীভূত করা হয়। ভেল ১৯৯১ সালে একটি সরকারি সংস্থায় রূপান্তরিত হয়। এটি সময়ের সাথে সাথে ট্রান্সমিশন, পরিবহন, তেল ও গ্যাস এবং অন্যান্য জোটবদ্ধ শিল্পসহ বিভিন্ন খাতের জন্য বৈদ্যুতিক, ইলেকট্রনিক ও যান্ত্রিক সরঞ্জাম উৎপাদন করার সক্ষমতা অর্জন করে। যাইহোক, কোম্পানির আয়ের বেশিরভাগ অংশ এখনও টারবাইন ও বয়লারসমূহের মতো বিদ্যুৎ উৎপাদনকারী সরঞ্জাম বিক্রয় থেকে প্রাপ্ত হয়। বিএইচইল ২০১৭ সালের মধ্যে সরবরাহিত সরঞ্জামসমূহ ভারতে মোট স্থাপিত বিদ্যুৎ উৎপাদন ক্ষমতাের প্রায় ৫৫% গঠন করে। সংস্থাটি ভারতীয় রেলকে বৈদ্যুতিন লোকোমোটিভস সরবরাহ করে এবং সুরক্ষা সরঞ্জাম, যেমন অর্ডানেন্স ফ্যাক্টরি বোর্ডের সহযোগিতায় নির্মিত সুপার র‍্যাপিড গান মাউন্ট (এসআরজিএম) ও ভারতীয় সশস্ত্র বাহিনীকে সিমুলেটর সরবরাহ করে।

সমালোচনা  
ভেল বাংলাদেশ-ইন্ডিয়া ফ্রেন্ডশিপ পাওয়ার কোম্পানি প্রাইভেট লিমিটেডের (এনটিপিসি লিমিটেড ও বাংলাদেশ বিদ্যুৎ উন্নয়ন বোর্ডের মধ্যে যৌথ উদ্যোগ) জন্য সুন্দরবন ম্যানগ্রোভের নিকট রামপালে ১৩৪০ মেগাওয়াট সক্ষমতার কয়লা বিদ্যুৎকেন্দ্র নির্মাণ করবে। প্রকল্পটি পরিবেশের প্রভাব ও বিশ্বের বৃহত্তম ম্যানগ্রোভ বনের সম্ভাব্য ক্ষতির জন্য সমালোচনার মুখোমুখি হয়। নরওয়ের সার্বভৌম সম্পদ তহবিল ২০১২ সালে রামপাল কয়লা কেন্দ্র সম্পর্কিত উদ্বেগের কারণে বিএইচএলকে তার বিনিয়োগের পোর্টফোলিও থেকে সরিয়ে দিয়েছে।

তথ্যসূত্র

বহিঃসংযোগ

নয়াদিল্লি ভিত্তিক কোম্পানি
ভারতীয় মার্কা
১৯৬৪-এ দিল্লিতে প্রতিষ্ঠিত
১৯৬৪-এ প্রতিষ্ঠিত ভারতীয় কোম্পানি
দিল্লি ভিত্তিক প্রস্তুতকারক কোম্পানি
ভারতের লোকোমোটিভ প্রস্তুতকারক
ভারতের সরকারি মালিকানাধীন কোম্পানি
১৯৫৯-এ প্রতিষ্ঠিত ভারতীয় কোম্পানি
ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বোম্বে স্টক এক্সচেঞ্জে তালিকাভুক্ত কোম্পানি
বৈদ্যুতিক যন্ত্রপাতি প্রস্তুতকারক
স্বস্তিমা খডকা

স্বস্তিমা খডকা ( দেবনাগরীতে : स्वस्तिमा खड्का; জন্ম ৪ জুলাই ১৯৯৫) হলেন একজন নেপালি অভিনেত্রী যিনি নেপালি চলচ্চিত্রে কাজ করার জন্য সমধিক পরিচিত। তিনি লাভ লাভ লাভ (২০১৭) , ছক্কা পাঞ্জা ২ (২০১৭) , নাই নভন্নু ল ৫ (২০১৮) এবং বুলবুল (২০১৯) চলচ্চিত্রে উপস্থিত হয়েছেন।

ব্যক্তিগত ও প্রাথমিক জীবন 
স্বস্তিমা খডকা ১৯৯৫ সালের ৪ জুলাই নেপালের কাঠমান্ডুতে জন্মগ্রহণ করেছিলেন।  তিনি ভক্তপুরের বীরেন্দ্র সৈনিক আয়াসিয়া মহাবিদ্যালয় থেকে এসএলসি শেষ করেছিলেন। তারপর তিনি থাপাথলি ক্যাম্পাস থেকে স্থাপত্য প্রকৌশলে তিন বছরের ডিপ্লোমা অর্জন করেছেন। 

১৭ বছর বয়সে তিনি নেপালের জাতীয় সৌন্দর্য প্রতিযোগিতা মিস টিন নেপালে অংশ নিয়েছিলেন।

পুরস্কার ও মনোনয়ন

তথ্যসূত্র

বহিঃসংযোগ 
 

১৯৯৫-এ জন্ম
জীবিত ব্যক্তি
নেপালি অভিনেত্রী
নেপালি নারী মডেল
কাঠমান্ডুর ব্যক্তি
নেপালি চলচ্চিত্র অভিনেত্রী
মালয়ালম চলচ্চিত্র অভিনেত্রী
২১শ শতাব্দীর নেপালি অভিনেত্রী
রিচা ঘিমিরে

রিচা ঘিমিরে ( ) হলেন একজন প্রাক্তন নেপালি অভিনেত্রী। তিনি ১৮ টিরও বেশি পূর্ণদৈর্ঘ্য চলচ্চিত্রে অভিনয় করেছিলেন।

কর্মজীবন 
রিচা ঘিমিরে ১৮ টিরও বেশি পূর্ণদৈর্ঘ্য চলচ্চিত্রে অভিনয় করেছেন।  তিনি বিশ (২০০৯) চলচ্চিত্রকে তার সবচেয়ে চ্যালেঞ্জিং ভূমিকা বলে মনে করেন, ছবিতে তিনি একজন মাদকসেবীর চরিত্রে অভিনয় করেছিলেন। তিনি এটাও বলেছিলেন যে তিনি মাদক সেবনকারী ব্যক্তিদের নিয়ে রীতিমত পড়াশোনা করেছিলেন।

ব্যক্তিগত জীবন 
রিচা ঘিমিরে ২০০৯ সালের ১২ ডিসেম্বরে  চলচ্চিত্র পরিচালক শঙ্কর ঘিমিরের সাথে বিবাহবন্ধনে আবদ্ধ হয়েছেন।  তাঁরা ইংল্যান্ডের লন্ডনে তাঁদের  মধুচন্দ্রিমাকাটিয়েছিলেন।  তিনি স্বামীর সাথে যুক্তরাষ্ট্রে থাকেন।  তাঁদের তিনটি সন্তান রয়েছে।

নির্বাচিত চলচ্চিত্র

তথ্যসূত্র

বহিঃসংযোগ 
 

জীবিত ব্যক্তি
জন্মের বছর অনুপস্থিত (জীবিত ব্যক্তি)
নেপালি অভিনেত্রী
নেপালি নারী মডেল
২১শ শতাব্দীর নেপালি অভিনেত্রী
নেপালি চলচ্চিত্র অভিনেত্রী
খস জাতিগোষ্ঠী
সিপোরা গুরুং

সিপোরা গুরুং ( নেপালি : सिपोरा गुरुङ ) হলেন নেপালের জাতীয় পর্যায়ের একজন  নারী অ্যাথলেট, ভলিবল খেলোয়াড়, অভিনেত্রী এবং সৌন্দর্য প্রতিযোগিতা বিজয়ী। তিনি মিস নেপাল ২০১৩-এর চূড়ান্ত শীর্ষ পাঁচের মধ্যে একজন এবং মিস ট্যালেন্ট বিজয়ী।

প্রারম্ভিক জীবন 
তিনি নেপালের পোখরায় জন্মগ্রহণ করেছিলেন এবং পোখরাতেই বড় হয়েছিলেন।  তিনি মতি লাল গুরুংয়ের কনিষ্ঠ কন্যা।

ব্যক্তিগত জীবন 
তিনি ১৬ বছর বয়সে নেপালের সেরা ভলিবল খেলোয়াড় হিসাবে স্বীকৃতি পেয়েছিলেন। ১৩ বছর বয়সে তিনি শ্রীলঙ্কায় অনুষ্ঠিত দশম দক্ষিণ এশীয় গেমসে সবচেয়ে কম বয়সী খেলোয়াড় হিসেবে অংশগ্রহণ করেছিলেন এব  নেপালের হয়ে ব্রোঞ্জ পদকও জিতেছিলেন। তিনি ১৮ বছর বয়সে একটি ভলিবল ম্যাচের সময় হাঁটুতে আগাত পেয়েছিলেন এবং তখন থেকে তিনি আর খেলতে পারেননি ও খেলার কোর্ট থেকে দূরে আছেন। তিনি ২০০ মিটার এবং ৪০০ মিটার (অনূর্ধ্ব ১৬) নেপাল চ্যাম্পিয়নও ছিলেন।

অভিনীত চলচ্চিত্র

তথ্যসূত্র

বহিঃসংযোগ 
 মিস নেপাল ২০১৩ প্রোফাইল
 মিস নেপালের দাপ্তরিক ওয়েবসাইট
 সিপোরা গুরুংয়ের ছবি

১৯৯৩-এ জন্ম
জীবিত ব্যক্তি
নেপালি নারী মডেল
পোখারার ব্যক্তি
নেপালি বৌদ্ধ
দক্ষিণ এশীয় গেমসে ব্রোঞ্জপদক বিজয়ী নেপালী
জসিতা গুরুং

জসিতা গুরুং (নেপালি: जसिता गुरुङ, জন্ম ১৬  মে, ১৯৯৬) তিনি নেপালি অভিনেত্রী এবং মডেল। লিলি বিলে চলচ্চিত্রে প্রদীপ খডকার বিপরীতে অভিনয়ের জন্য তিনি সমধিক পরিচিত।

প্রারম্ভিক জীবন 
জসিতা গুরুং ১৯৯৬ সালের ১৬ মে নেপালের পোখরায় জন্মগ্রহণ করেছিলেন। তবে তিনি যুক্তরাজ্যে তার বাবা-মা এবং নিকটাত্মীয়দের কাছে বড় হয়েছিলেন।

অভিনীত চলচ্চিত্র

পুরস্কার ও সম্মাননা 

|-
| ২০১৮
| লিলি বিলি
| ডিসিনে চলচ্চিত্র পুরস্কার ২০৭৫ (সেরা নবীন আভিনেত্রী) 
| 
|
|-
| ২০১৮
|লিলি বিলি
| কামনা চলচ্চিত্র পুরস্কার ২০৭৫ (সেরা নবীন আভিনেত্রী) 
|
|

তথ্যসূত্র

বহিঃসংযোগ 
 

১৯৯৬-এ জন্ম
জীবিত ব্যক্তি
নেপালি নারী মডেল
নেপালি অভিনেত্রী
ব্রিটিশ অভিনেত্রী
পোখারার ব্যক্তি
সুরক্ষা পন্ত

সুরক্ষা পন্ত ( নেপালি : सुरक्षा पन्त) হলেন একজন নেপালি অভিনেত্রী এবং মডেল।  অলোক নেমবাংয়ের আজআই পানি চলচ্চিত্রে একটি পার্শ্ব চরিত্রের মধ্য দিয়ে অভিনেত্রী হিসাবে তিনি আত্মপ্রকাশ করেছিলেন এবং ধনপতি  চলচ্চিত্রে অভিনয়ের পরে তিনি খ্যাতি পেয়েছিলেন।

কর্মজীবন 
সুরক্ষা পন্ত অলোক নেমবাংয়ের শেষ ছায়াছবি আজহাই পানি (২০১৫) দিয়ে নিজের অভিনয় জীবনের সূচনা করেছিলেন। এতে তিনি সুদর্শন থাপা এবং পুজা শর্মার পাশাপাশি পার্শ্ব চরিত্রে শৈলীর ভূমিকায় অভিনয় করেছিলেন। ছবিটি বক্স অফিসে গড়পড়তা স্থানে ছিল  এবং দর্শকদের কাছ থেকে ব্যাপক ইতিবাচক প্রতিক্রিয়া পেয়েছিল। তবে তাঁর ভূমিকা তাতে তেমন একটা নজরে আসে নি।

২০১৯ সালে পন্ত বিপিন কার্কির সাথে গোপী (২০১৯) চলচ্চিত্রে উপস্থিত হয়েছিলেন। এতে তাঁকে গোপীর (বিপিন কার্কি) প্রণয়াগ্রহী হিসাবে দেখানো হয়েছে।

অভিনীত চলচ্চিত্র

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
জীবিত ব্যক্তি
নেপালি অভিনেত্রী
নেপালি নারী মডেল
নেপালি চলচ্চিত্র অভিনেত্রী
২১শ শতাব্দীর নেপালি অভিনেত্রী
১৯৮৯-এ জন্ম
যিহূদিয়া

যিহূদিয়া (; ; ; ) হল ইসরায়েল ও ফিলিস্তিনের পশ্চিম তীরস্থ পর্বতময় দক্ষিণাঞ্চলের প্রাচীন, ঐতিহাসিক, বাইবেলীয় হিব্রু, সমসাময়িক লাতিন এবং আধুনিক নাম। বাইবেলের পিতৃকুলপতি যাকোবের পুত্রের হিব্রু নাম যিহূদা থেকে এই নামটির উৎপত্তি, যেখানে যিহূদার বংশধরেরা বাইবেলীয় ইস্রায়েলের দ্বাদশ বংশের অন্যতম যিহূদার বংশ গঠন করে এবং পরবর্তীকালে যিহূদা রাজ্য গড়ে তোলে যা খ্রীষ্টপূর্ব ৯৩৪ থেকে খ্রীষ্টপূর্ব ৫৮৬ অব্দ পর্যন্ত টিকে ছিল। বাবিলীয় বিজয়, পারসিক, হেলেনীয় এবং রোমীয় আমলে অঞ্চলটির নাম যথাক্রমে বাবিলীয় এবং পার্সীয় যিহূদ, হাশ্মোনীয় যিহূদিয়া এবং ফলস্বরূপ হেরোদীয় ও রোমীয় যিহূদিয়া প্রদেশ হিসাবে অন্তর্ভুক্ত হয়েছিল।

১৩৫ খ্রীষ্টাব্দে বার কোখবা বিদ্রোহের ফলস্বরূপ বিজয়ী রোমীয় সম্রাট হাদ্রিয়ান কর্তৃক এই অঞ্চলটির নাম পরিবর্তন করে রোমীয় সুরিয়ার সাথে একত্র করে সুরিয়া পলেষ্টিনা গঠন করা হয়। যিহূদিয়ার একটি বিরাট অংশ ১৯৪৮ এবং ১৯৬৭ সালের মধ্যে যর্দনীয় পশ্চিম তীরের অন্তর্ভুক্ত ছিল। ভৌগোলিক পরিভাষা হিসাবে যিহূদিয়া শব্দটি বিশ শতকে ইসরায়েলের প্রশাসনিক জেলা যিহূদিয়া ও শমরিয়া অঞ্চল হিসাবে, যা সাধারণত পশ্চিম তীর হিসাবে চিহ্নিত, ইসরায়েলি সরকার পুনরুজ্জীবিত করেছিল।

ব্যুৎপত্তি
যিহূদিয়া নামটি "যিহূদা" নামের গ্রিক ও রোমীয় অভিযোজন, যা মূলত সেই নামের ইস্রায়েলীয় বংশ এবং পরবর্তীতে প্রাচীন যিহূদা রাজ্যের অঞ্চলটিকে ঘিরে রেখেছে। নিমরুদ ট্যাবলেট কে.৩৭৫১, তারিখের সি। খ্রিস্টপূর্ব 3৩৩ খ্রিস্টাব্দ, যিহূদা নামটির প্রথম দিকের জানা রেকর্ড (আসিরিয়ান কিউনিফর্মে ইয়ুদা বা KUR.ia-da-da-a-a নামে লেখা)।

তথ্যসূত্র

 
প্রাচীন ইহুদি গ্রীক ইতিহাস
প্রাচীন ইহুদি পারস্য ইতিহাস
ইসরায়েলের ঐতিহাসিক অঞ্চল
হিব্রু বাইবেল অঞ্চল
নতুন নিয়মে উল্লেখিত অঞ্চল
ফিলিস্তিনের ভূগোল
পশ্চিম তীর
আস্থা পোখরেল

আস্থা পোখরেল ( ) হলেন একজন নেপালি ফ্যাশন মডেল। তিনি ২০১১ সালে তাঁর পেশাদার মডেলিং কর্মজীবন শুরু করেছিলেন।

তাঁর জন্য প্রথম বড় বিষয়টি ছিল নব্যাতা পত্রিকার প্রচ্ছদে উঠে আসা। ২০১১ সালের মার্চ সংখ্যায় পত্রিকাটি তাদের প্রচ্ছদে তাঁকে প্রদর্শিত করেছিল।

কর্মজীবন 
তিনি সুপার মডেল নেপাল ২০১৩ প্রতিযোগিতায় জিতেছিলেন এবং সিঙ্গাপুরে অনুষ্ঠিত এশিয়া'স নেক্সট টপ মডেল-এর প্রথম মরসুমে পঞ্চম স্থান অধিকার করেছিলেন। তিনি মিস নেপাল ২০১৪-তেও প্রতিযোগিতা করেছিলেন এবং তাতে তৃতীয় রানার-আপ হয়েছিলেন।  ২০১৪ সালে তিনি ইন্ডিয়া টাইমসের সর্বাধিক আকাঙ্ক্ষিত নারী মনোনীত হয়েছিলেন।  তিনি এনডিটিভি গুড টাইমস কিংফিশার সুপারমডেলস ২-এর বিজয়ী হিসাবেও ভূষিত হয়েছেন।

তথ্যসূত্র

বহিঃসংযোগ 

 মিস নেপালের দাপ্তরিক ওয়েবসাইট

১৯৯১-এ জন্ম
জীবিত ব্যক্তি
নেপালি নারী মডেল
কাঠমান্ডুর ব্যক্তি
দীপিকা প্রসাই

দীপিকা প্রসাই (নেপালি : दीपिका प्रसाई) হলেন একজন নেপালি চলচ্চিত্র অভিনেত্রী। তাঁর অভিনীত উল্লেখযোগ্য চলচ্চিত্রের মধ্যে রয়েছে ঐশ্বর্য় (২০১৭) এবং ছক্কা পঞ্জা ৩ (২০১৮)।

ব্যক্তিগত জীবন 
দীপিকা প্রসাই ১৯৮৬ সালের ৯ নভেম্বর নেপালের ধনগঢিতে জন্মগ্রহণ করেছিলেন।

তিনি ২০১৮ সালের অক্টোবর মাসে নেপালি চলচ্চিত্র পরিচালক দিবাকর ভট্টরাইয়ের সাথে বিবাহ বন্ধনে আবদ্ধ হয়েছেন। বিয়ের পরে তিনি দীপিকা প্রসাই ভট্টরাই নামেও পরিচিতি পেয়েছেন।

অভিনীত চলচ্চিত্র

পুরস্কার

তথ্যসূত্র

বহিঃসংযোগ 

 

১৯৯৬-এ জন্ম
জীবিত ব্যক্তি
নেপালি নারী মডেল
নেপালি অভিনেত্রী
নেপালি চলচ্চিত্র অভিনেত্রী
২১শ শতাব্দীর নেপালি অভিনেত্রী
এলিশা রাই

এলিশা রাই হলেন একজন নেপালি চলচ্চিত্র অভিনেত্রী, মডেল এবং নৃত্যশিল্পী। ২০১৭ সালে মুক্তিপ্রাপ্ত নেপালি চলচ্চিত্র লুট ২-এ নাচের অভিনয়ের মাধ্যমে তিনি খ্যাতি অর্জন করেছিলেন। তারপর তিনি কিরান্তি ভাষার বিনায়ো শিরোনামের একটি চলচ্চিত্রে প্রধান নারী চরিত্রে অভিনয় করেছেন।

চলচ্চিত্রে অভিনয় করার পাশাপাশি তিনি নেপালি ইউটিউব চ্যানেল উর স্টাইলটিভিতে সঙ্গীত-ভিডিও এবং বিভিন্ন স্বল্পদৈর্ঘ্যের হাস্যরসাত্মক ভিডিও/স্কেচ কমেডি ভিডিও দিয়ে তার কর্মজীবন শুরু করেছিলেন।

নির্বাচিত চলচ্চিত্র 
 বিনায়ো (২০১৪)
 লুট ২ (২০১৭), সুন্দরি চরিত্রে

তথ্যসূত্র 

১৯৯৬-এ জন্ম
জীবিত ব্যক্তি
নেপালি অভিনেত্রী
নেপালি নারী মডেল
কাঠমান্ডুর ব্যক্তি
উষা রজক

উষা রজক (নেপালি : उषा रजक; জন্ম ১৮ অক্টোবর ১৯৮৫) হলেন একজন নেপালি চলচ্চিত্র অভিনেত্রী, মডেল এবং রন্ধনশিল্পী। পাশাপাশি তিনি ওয়ার্ল্ড মিস ইউনিভার্সিটি নেপাল ২০০৬ প্রতিযোগিতার বিজয়ী।

সৌন্দর্য প্রতিযোগিতা 
মডেলিং কর্মজীবনে তিনি প্রথম শিরোপা (সানসিল্ক মিস বিউটিফুল হেয়ার) পেয়েছিলেন লাক্স বিউটি স্টার ২০০৪-এ। তারপরে তিনি ২০০৬ সালে দক্ষিণ কোরিয়ায় অনুষ্ঠিত ওয়ার্ল্ড মিস ইউনিভার্সিটিতে নেপালের প্রতিনিধিত্ব করেছিলেন। ২০০৫ সালে নেপালে অনুষ্ঠিত জাতীয় থিয়েটার অভিনেত্রী প্রতিযোগিতায় তিনি সেরা অভিনেত্রীর পুরস্কার অর্জন করেছিলেন। পরে তিনি এইচআইভি/এইডস বিষয়ে সচেতনতামূলক চলচ্চিত্র ওয়ানডে-এর জন্য সেরা নবাগত অভিনেত্রী হিসাবে ২০০৯ সালে নেপালের ডিজিটাল চলচ্চিত্র পুরস্কার পেয়েছিলেন।

তথ্যসূত্র

বহিঃসংযোগ 

 মুভিজনেপাল.কম 

১৯৮৫-এ জন্ম
জীবিত ব্যক্তি
নেপালি অভিনেত্রী
নেপালি নারী মডেল
নেপালি সুন্দরী প্রতিযোগিতা বিজয়ী
নেপালি চলচ্চিত্র অভিনেত্রী
২১শ শতাব্দীর নেপালি অভিনেত্রী
ললিতপুর জেলার ব্যক্তি
নেপালি পাচক